Държавен вестник, бр. 102, 2014 г., стр. 21

БРОЙ  102	
Д Ъ Р Ж А В Е Н  В Е С Т Н И К 	
СТР.  21  
Чл. 21. Дирекция „Финансово-стопански 
дейности“:
1. във връзка с финансово-счетоводните 
дейности:
а) организира и осъществява финансовата 
и счетоводната политика на министерството 
в съответствие с изискванията на Закона за 
публичните финанси, Закона за държавния 
бюджет на Република България за съответ­
ната година, Закона за счетоводството, Закон 
за финансовото управление и контрол в пуб­
личния сектор, Сметкоплана на бюджетните 
организации, приложимите счетоводни стан­
дарти и други нормативни актове, регламен­
тиращи финансовата дейност, с изключение 
на финансовата и счетоводната политика 
по отношение на средствата по предприсъ­
единителните инструменти на Европейския 
съюз, средствата по Структурните фондове и 
Кохезионния фонд на Европейския съюз и по 
други програми; дава методически указания 
на второстепенните разпоредители с бюджет;
б) организира и осъществява счетоводната 
отчетност по Единната бюджетна класифи­
кация и по програми съгласно програмния 
и ориентиран към резултатите бюджет и по 
счетоводни сметки в съответствие с изисквани­
ята на Закона за счетоводството, Сметкоплана 
на бюджетните организации и приложимите 
счетоводни стандарти;
в) изготвя ежемесечни и тримесечни от­
чети за касовото изпълнение на бюджета на 
сметките за средства от Европейския съюз и 
на сметките за чужди средства за централната 
администрация на министерството;
г) организира и поддържа отделен модул в 
счетоводната система и извършва плащанията 
по Приоритетна ос „Техническа помощ“ на 
Оперативна програма „Регионално развитие“ 
2007 – 2013 г. и на Оперативна програма 
„Региони в растеж“ 2014 – 2020 г., както и за 
други разплащания, при които министерството 
е бенефициент по програмите;
д) изготвя тримесечни и годишни оборотни 
ведомости на централната администрация и 
сборни за министерството;
е) съставя годишния финансов отчет на 
централната администрация и сборния го­
дишен финансов отчет на министерството;
ж) осъществява за министерството текущ 
финансов контрол по:
аа) спазването на финансовата, бюджетната 
и платежната дисциплина;
бб) правилното оформяне на първични и 
вторични счетоводни документи и своевремен­
ното им отразяване по счетоводните регистри;
вв) редовното извършване на планови и 
извънпланови инвентаризации;
гг) поемането на задължения и извършва­
нето на разходи и прилагането на системата 
на двойния подпис;
з) изготвя месечните ведомости за работни 
заплати и извършва плащанията по тях;
и) съхранява ведомостите за заплати, ор­
ганизира изготвянето на типовите образци, 
свързани с пенсионирането на служителите 
от министерството;
к) организира и извършва в установените 
срокове годишните инвентаризации;
л) осигурява съхраняването на счетоводните 
документи съгласно изискванията на Закона 
за счетоводството и вътрешните правила и 
инструкции;
2. във връзка с бюджета:
а) изготвя на консолидирано ниво по еле­
менти на Единната бюджетна класификация 
и по политики и програми тригодишна бю­
джетна прогноза, проектобюджет и бюджет 
на министерството;
б) осъществява взаимодействие и коор­
динация с второстепенните разпоредители с 
бюджет относно изготвянето на тригодишна 
бюджетна прогноза, проектобюджет и бюджет;
в) предлага на министъра за утвърждаване 
разпределение на бюджета на министерство­
то за съответната година по второстепенни 
разпоредители с бюджет;
г) изготвя месечното разпределение на 
приетия годишен бюджет по елементи на Един­
ната бюджетна класификация и по програми;
д) подготвя и осигурява чрез Министер­
ството на финансите корекции на бюджета 
и на сметките за средства от Европейския 
съюз, и на сметките за чужди средства, и 
на поименните списъци на инвестиционните 
програми и документацията за капиталовите 
разходи;
е) организира, изготвя и представя еже­
месечно заявка за осигуряването на лимит 
на министерството, в т.ч. за държавните 
инвестиционни заеми, администрирани от 
министерството, за разходи в съответствие със 
Закона за държавния бюджет на Република 
България за съответната година;
ж) анализира, разпределя и утвърждава чрез 
Системата за електронни бюджетни разплаща­
ния лимита на разходите между разпоредите­
лите с бюджет в системата на министерството, 
в т.ч. за държавните инвестиционни заеми, 
администрирани от министерството;
з) одобрява, управлява и наблюдава плаща­
нията в Системата за електронни бюджетни 
разплащания на министерството като пър­
востепенен разпоредител с бюджет;
и) анализира данните и изготвя консоли­
дирани ежемесечни и тримесечни отчети за 
касовото изпълнение на бюджета и на сметките 
за средства от Европейския съюз, и на смет­
ките за чужди средства на министерството и 
ги представя на компетентните органи;
к) организира, координира, обобщава и из­
готвя тримесечен финансов отчет за степента 
на изпълнение на утвърдените политики и 
програми по бюджета на министерството за 
всяко отчетно тримесечие;